ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பாலங்கள் மற்றும் பிற கட்டமைப்புகளின் வடிவமைப்பு மற்றும் கட்டுமானத்தை மறுஆய்வு செய்யதேசிய நெடுஞ்சாலை ஆணையம் வடிவமைப்பு பிரிவை அமைத்துள்ளது
பாலங்கள், சிறப்பு கட்டமைப்புகள் மற்றும் சுரங்கப்பாதைகளின் வடிவமைப்பு மற்றும் கட்டுமானத்தை திறம்பட மறுஆய்வு செய்வதற்காக, தேசிய நெடுஞ்சாலை ஆணையம் ஒரு வடிவமைப்பு பிரிவை அமைத்துள்ளது, இது நாடு முழுவதும் உள்ள தேசிய நெடுஞ்சாலைகளில் பாலங்கள், கட்டமைப்புகள், சுரங்கங்களை திட்டமிடுதல், வடிவமைத்தல், கட்டுமானம் மற்றும் பராமரிப்புக்கான கொள்கை மற்றும் வழிகாட்டுதல்களை உருவாக்கும்.
இப்பிரிவானது திட்டத் தயாரிப்பு, புதிய பாலங்கள் கட்டுதல், நிலவர ஆய்வுகள், ஏற்கனவே உள்ள பழைய / பழுதடைந்த பாலங்களின் புனரமைப்பு, முக்கியமான பாலங்கள், கட்டமைப்புகள், சுரங்கங்களின் ஆரோக்கியத்தை சரிபார்க்கும் கருவிகள் ஆகியவற்றை மறுஆய்வு செய்யும். ஜூன் 2023 க்குப் பிறகு விரிவான திட்ட அறிக்கை தயாரிக்கப்பட்ட தனிப் பாலங்கள் மற்றும் சிறப்பு கட்டமைப்புகளையும் இது மறுஆய்வு செய்யும்.
மேலும், இப்பிரிவானது 200 மீட்டருக்கும் அதிகமான பரப்பளவைக் கொண்ட தெரிவு செய்யப்பட்ட பாலங்கள் மற்றும் கட்டமைப்புகளின் நிர்மாண முறைகள், தற்காலிக கட்டமைப்புக்கள், தூக்குதல், ஏவுதல் முறைகள், முன் அழுத்த முறைகள் மற்றும் சீரற்ற அடிப்படையில் சிறப்பு கட்டமைப்புகள் போன்றவற்றையும் மீளாய்வு செய்யும்.
இது தவிர, நடைபெற்று வரும் திட்டங்களில் 200 மீட்டருக்கு மேல் உள்ள அனைத்து பாலங்கள் / கட்டமைப்புகளின் வடிவமைப்புகளை மறுஆய்வு செய்ய வேண்டும். மேலும், 60 மீட்டருக்கும் அதிகமான நீளமுள்ள பிற பாலங்கள், 200 மீட்டருக்கும் அதிகமான நீளமுள்ள கட்டமைப்புகள் மற்றும் சுரங்கங்கள், 10 மீட்டர் உயரத்திற்கு மேல் உள்ள ஆர்.இ சுவர்கள் மற்றும் பிற சிறப்பு கட்டமைப்புகளின் வடிவமைப்புகள் சீரற்ற அடிப்படையில் மதிப்பாய்வு செய்யப்படும்.
இப்பிரிவானது ஆலோசகர்கள், பால வடிவமைப்பு வல்லுநர்கள், சுரங்கப் பாதை வல்லுநர்கள், ஆர்.இ சுவர் வல்லுநர்கள், ஜியோடெக் வல்லுநர்கள், மண் / பொருள் சோதனை ஆய்வகங்கள் போன்றவற்றைக் கொண்ட ஆலோசகர்கள் குழுக்களை நியமிக்கும். இப்பிரிவில் வடிவமைப்பு வல்லுநர்கள் / ஆராய்ச்சி மாணவர்கள் / ஐஐடி / என்ஐடிகளிலிருந்து முதுகலை மாணவர்கள் தேவைக்கேற்ப கட்டமைப்புகளின் வடிவமைப்பு மதிப்பாய்வுகளை மேற்கொள்வார்கள்.
பாலங்களின் இருப்பு, வரைபடங்கள், பழுதடைந்த பாலங்களைக் கண்டறிதல் ஆகியவற்றுக்காக தகவல் தொழில்நுட்ப அடிப்படையிலான கண்காணிப்பு அமைப்பு வடிவமைப்புப் பிரிவினால் உருவாக்கப்படுவதுடன், அவற்றை பழுதுபார்த்தல் மற்றும் நிர்மாணிப்பதற்கான வருடாந்தரத் திட்டத்தையும் முன்மொழியும்.
நாடு முழுவதும் ஏராளமான தேசிய நெடுஞ்சாலை உள்கட்டமைப்பு மேம்பாடுகள் செயல்படுத்தப்பட்டு வரும் நிலையில், பாலங்கள் மற்றும் பிற முக்கியமான கட்டமைப்புகளை வடிவமைத்தல், சான்று சரிபார்த்தல் மற்றும் நிர்மாணிப்பதற்கான ஆணையத்தின் இந்த வடிவமைப்பு பிரிவு உதவும்.
பிரதமர் அலுவலகம்
திரைப்பட நடிகர் திரு.நெடுமுடி வேணு மறைவுக்குப் பிரதமர் இரங்கல் தெரிவித்துள்ளார்
திரைப்பட நடிகர் திரு.நெடுமுடி வேணுவின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
“திரு.நெடுமுடி வேணு பன்முகத் திறமைகள் வாய்ந்த நடிகராக விளங்கினார். பலவிதமான கதாப்பாத்திரங்களின் வாழ்க்கையை அவரால் சித்தரிக்க முடிந்தது. தலைமுறை தாண்டிய எழுத்தாளராகவும் இருந்த அவர் திரைத்துறையில் மிகுந்த ஆர்வம் கொண்டிருந்தார். அவரது மறைவு திரை உலகத்திற்கும் கலாச்சார உலகத்திற்கும் இழப்பாகும். அவரது குடும்பத்திற்கும், அவரின் ரசிகர்களுக்கும் இரங்கல்கள். ஓம் சாந்தி” என்று பிரதமர் டுவிட்டரில் பதிவிட்டுள்ளார்.
(Visitor Counter : 138
பாதுகாப்பு அமைச்சகம்
சென்னை காட்டுப்பள்ளியில் எல் & டி துறைமுகத்தில் ஏஎஸ்டபிள்யு-எஸ்டபிள்யுசி  மூன்றாவது அஞ்சாதிப் கப்பல் அறிமுகம் மற்றும் 7-வது கப்பலின் கட்டுமானப் பணிகள் தொடக்க நிகழ்ச்சி 2023, ஜூன்-13 அன்று நடைபெற்றது
சென்னை காட்டுப்பள்ளியில் எல் & டி துறைமுகத்தில் ஏஎஸ்டபிள்யு-எஸ்டபிள்யுசி மூன்றாவது அஞ்சாதிப் கப்பல் அறிமுகம் மற்றும் 7-வது கப்பலின் கட்டுமானப் பணிகள் தொடக்க நிகழ்ச்சி 2023, ஜூன்-13 அன்று நடைபெற்றது. இந்த கப்பல்கள் ஜிஆர்எஸ்இ நிறுவனத்தால் இந்திய கடற்படைக்காக கட்டப்படுவதாகும். இந்த நிகழ்ச்சிக்கு வைஸ் அட்மிரல் ஆர்பி பண்டிட் தலைமை வகித்தார்.
கார்வார் அருகே அமைந்துள்ள அஞ்சாதிப் தீவின் முக்கியத்துவத்தை குறிக்கும் வகையில் இந்த கப்பலுக்கு அஞ்சாதிப் என்று பெயரிடப்பட்டுள்ளது. இந்த நிகழ்ச்சியின் போது 7-வது ஏஎஸ்டபிள்யூ எஸ்டபிள்யூசி கப்பல் கட்டுமானப் பணிகளுக்கு அடிக்கல் நாட்டப்பட்டது.
8 ஏஎஸ்டபிள்யூ எஸ்டபிள்யூசி கப்பல்களை உருவாக்குவதற்கான ஒப்பந்தம் 29 ஏப்ரல் 2019 அன்று பாதுகாப்பு அமைச்சகத்துக்கும் கொல்கத்தாவில் உள்ள கார்டன் ரீச் ஷிப் பில்டர்ஸ் & இன்ஜினியர்ஸ்  நிறுவனத்துக்கும் இடையே கையெழுத்தானது. தற்போது ஜிஆர்எஸ்இ நிறுவனத்தில் நான்கு கப்பல்கள் கட்டப்பட்டு வருகின்றன. மீதமுள்ள கப்பல்களின் கட்டுமானம் காட்டுப்பள்ளியில் உள்ள எல் & டி கப்பல் கட்டுமான நிறுவனத்திடம் துணை ஒப்பந்தமாக மேற்கொள்ளப்பட்டுள்ளது. கடலோர பகுதிகளில் எதிரிகளின் நீர்மூழ்கி எதிர்ப்பு நடவடிக்கைகள், குறைந்த தீவிரம் கொண்ட கடல்சார் நடவடிக்கைகள்  மற்றும் கரையோர பரப்பில் நிலத்தடிப்பகுதி கண்காணிப்பு, கண்ணிவெடிகளை கண்டுபிடிக்கும் நடவடிக்கைகள் போன்றவற்றை மேற்கொள்ளும் வகையில், இவை வடிவமைக்கப்பட்டுள்ளன. 77 மீட்டர் நீளமுள்ள ஏஎஸ்டபிள்யூ எஸ்டபிள்யூசி கப்பல்கள் 900 டன் எடைத்திறன் கொண்டதாகும்.
ஆறு மாத இடைவெளியில் ஒரே தரத்திலான மூன்று கப்பல்களை அறிமுகப்படுத்தும் நிகழ்வு, தற்சார்பு இந்தியா என்ற அரசின் தொலைநோக்கு பார்வையின் ஒரு பகுதியாக அமைந்துள்ளது. இந்த திட்டத்தின் முதல் கப்பலை டிசம்பர் 23-ம் தேதிக்குள் கடற்படையிடம் ஒப்படைக்க திட்டமிடப்பட்டுள்ளது. ஏஎஸ்டபிள்யூ எஸ்டபிள்யூசி கப்பல்கள் 80 சதவீதத்துக்கும் அதிகமான உள்நாட்டு உற்பத்திப் பொருட்களைக் கொண்டு வடிவமைக்கப்படுகிறது. இதன் மூலம் பெரிய அளவில் பாதுகாப்பு உற்பத்தித் திறன் உறுதி செய்யப்படுவதுடன், வேலைவாய்ப்பு மற்றும் திறன் கட்டமைப்பு அதிகரிக்கப்படுகிறது.
சுற்றுலா அமைச்சகம்
"உங்கள் தேசத்தை தெரிந்து கொள்ளுங்கள்" என்ற இரண்டாவது வலைதள தொடரில் கொல்கத்தாவின் சிறந்த வரலாறு மற்றும் கலாச்சாரத்தைப் பற்றி நாளை தெரிந்து கொள்ளுங்கள்
சுற்றுலா அமைச்சகத்தின் "உங்கள் தேசத்தை தெரிந்து கொள்ளுங்கள்"  என்ற வலைதள தொடருக்கு தேசிய முடக்கத்தின் போது நல்ல வரவேற்பு கிடைத்துள்ளது. இந்த தொடர் பல்வேறு இடங்களின் தகவல்கள் குறித்து தெரிவிப்பதுடன், நமது இந்தியாவின் கலாச்சாரம் மற்றும் பாரம்பரியம் பற்றிய தகவல்களை விரிவாகவும் ஆழமாகவும் விவரிக்கிறது.
நேற்று ஒளிபரப்பப்பட்ட தொடரின் ஒரு பகுதி, தில்லியின் நீண்ட வரலாற்றை அறிமுகப்படுத்தியது. அத்தொடர் ”நகரங்களின் நகரம் - தில்லியின் தனிப்பட்ட நாட்குறிப்பு” என்ற தலைப்பில் வெளியிடப்பட்டது. இதற்கு 5700 பதிவுகளுடன் நல்ல வரவேற்பு கிடைத்தது. அந்த தொடரின் முக்கிய அம்சம் சுற்றுலா விழிப்புணர்வு மற்றும் சமூக வரலாற்றை அடிப்படையாகக் கொண்டது. கீழேயுள்ள இணையத்தின் மூலம் அத்தொடரை முழுமையாகக் காணலாம். https://youtu.be/LWlBc8F_Us4.
தில்லியை பற்றிய இந்த தொடரின் வெற்றிக்குப் பிறகு, இரண்டாவது "உங்கள் தேசத்தை தெரிந்து கொள்ளுங்கள்"  வலைதள தொடர் நாளை ஏப்ரல் 16ம் தேதி காலை 11:00 மணி முதல் மதியம் 12:00 மணி வரை ஒளிபரப்பாகும். இத்தொடர் ‘கொல்கத்தா - கலாச்சாரம் ஒரு சங்கமம்’ என்ற பெயரில் கொல்கத்தா பற்றி அறியும் ஒரு வாய்பை மக்களுக்கு வழங்கும்.
பதிவு செய்ய https://bit.ly/WebinarCalcutta என்ற இணைப்பை தொடர்பு கொள்ளவும்.
மத்திய அமைச்சரவை
இந்தோனேசியா, கிர்கிஸ் குடியரசு ஆகிய நாடுகளுடன் இளைஞர் மற்றும் விளையாட்டு விஷயங்களில் ஒத்துழைப்பிற்கான புரிந்துணர்வு ஒப்பந்தங்கள் குறித்து மத்திய அமைச்சரவைக்கு விவரங்கள் தெரிவிக்கப்பட்டன
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில்
 இளைஞர் மற்றும் விளையாட்டு விஷயங்களில் ஒத்துழைப்பிற்காக இந்தோனேசியாவுடனும்;
 இளைஞர் மேம்பாட்டுத் துறையில் ஒத்துழைப்பிற்காக கிர்கிஸ் குடியரசுடனும்
இந்தியா மேற்கொண்ட புரிந்துணர்வு ஒப்பந்தங்கள் குறித்த விவரங்கள் தெரிவிக்கப்பட்டன.
இந்தோனேஷியா, கிர்கிஸ் குடியரசு ஆகியவற்றுடன் இளைஞர் பரிமாற்றத் திட்டங்களை மேற்கொள்ளவும், இதர இளைஞர் மற்றும் விளையாட்டு தொடர்பான விஷயங்களில் ஒத்துழைப்பை மேற்கொள்ளவும் இந்தப் புரிந்துணர்வு ஒப்பந்தங்கள் வழிவகை செய்கின்றன.
சர்வதேச இளைஞர் பரிமாற்றத் திட்டங்கள் கருத்துக்கள், மதிப்பீடுகள், கலாச்சாரம் ஆகியவற்றை இளைஞர்களிடையே பரிமாற்றம் செய்து கொள்வதை ஊக்குவிப்பதோடு இளைஞர்களிடையே சர்வதேச கண்ணோட்டத்தை வளர்த்தெடுக்கவும் உதவுகின்றன. மேலும் இத்திட்டங்கள் அமைதி மற்றும் புரிந்துணர்வு ஆகியவற்றை வளர்த்தெடுப்பதோடு, நாடுகளுக்கிடையே சுமுகமான உறவுகளையும் வலுப்படுத்துகின்றன. இதில் பங்கேற்கும் நாடுகளில் இளைஞர்கள் மேம்பாடு மற்றும் விளையாட்டை ஊக்குவித்தல் ஆகியவற்றுக்கு உதவுவதோடு இதர இளைஞர்கள் மற்றும் விளையாட்டு தொடர்பான விஷயங்களில் ஒத்துழைப்பிற்கும் இவை வழிவகுக்கின்றன.
இளைஞர்கள், விளையாட்டு ஆகிய துறைகளில் இருநாடுகளுக்கு இடையிலான பரிமாற்றத் திட்டங்களின் மூலம் பெறப்படும் பயன்கள் சாதி, மதம், பாலினம் ஆகிய வேறுபாடுகளைக் கடந்த வகையில் அனைத்து இளைஞர்களையும் சென்றடைவதாகவும் இருக்கும்.
இத்தகைய இளைஞர் பரிமாற்றம் மற்றும் இதர திட்டங்களில் பங்கேற்பதற்கான இளைஞர்களை தேர்ந்தெடுக்கும் முறை வெளிப்படையானதாக, குறிப்பிட்ட நோக்கம் கொண்டதாக இருக்கும் என்பதோடு, இந்தப் புரிந்துணர்வு ஒப்பந்தங்களின் கீழான திட்டங்களின் கிடைக்கும் பயன்கள் பொதுமக்களின் மேலாய்விற்கு உட்பட்டதாகவும் இருக்கும்.
இதன் அடிப்படையிலான இளைஞர் பரிமாற்றம் மற்றும் இதர திட்டங்கள் இளைஞர்களிடையே சர்வதேச கண்ணோட்டத்தை வளர்த்தெடுக்க உதவும் என்பதோடு அவர்களின் அறிவு, திறன் ஆகியவற்றை விரிவுபடுத்துவதாகவும் இருக்கும்.
மத்திய அமைச்சரவை
அதிக திறன் வாய்ந்த சூரிய மின் தகடுகளின் ஜிகா வாட் அளவிலான உற்பத்தி திறனை அடைவதற்கான தேசிய அதிக திறன் கொண்ட சூரிய மின்தகடுகள் திட்டத்தில் உற்பத்தியுடன் இணைந்த ஊக்குவிப்புத் திட்டத்திற்கு அமைச்சரவை ஒப்புதல்
அதிக திறன் வாய்ந்த சூரிய மின் தகடுகளின் ஜிகா வாட் அளவிலான உற்பத்தி திறனை அடைவதற்கான தேசிய அதிக திறன் கொண்ட சூரிய மின்தகடுகள் திட்டத்தில் ரூ 19,500 கோடி செலவிலான உற்பத்தியுடன் இணைந்த ஊக்குவிப்புத் திட்டத்தை அமல்படுத்த வேண்டும் என்ற புதிய மற்றும் புதுப்பிக்கத்தக்க எரிசக்தி துறையின் பரிந்துரைக்கு பிரதமர் திரு நரேந்திர மோடி தலைமையிலான அமைச்சரவை ஒப்புதல் அளித்துள்ளது.
இதன் மூலம், புதுப்பிக்கத்தக்க எரிசக்தி துறையில் இறக்குமதியை சார்ந்து இருப்பது குறையும். தற்சார்பு இந்தியா இயக்கத்தின் முன்னெடுப்புகளை வலுப்படுத்தி, வேலைவாய்ப்பை உருவாக்கும்.
சூரிய மின் தகடுகள் உற்பத்தியாளர்கள் வெளிப்படையான முறையில் தேர்ந்தெடுக்கப்படுவார்கள். உள்நாட்டு சந்தையிலிருந்து அதிக திறன் வாய்ந்த சூரிய மின் தகடுகள் விற்பனைக்காக சூரிய மின்தகடுகள் உற்பத்தி ஆலைகள் தொடங்கப்பட்ட பிறகு, 5 ஆண்டுகளுக்கு உற்பத்தியுடன் இணைந்த ஊக்குவிப்பு திட்டம் அளிக்கப்படும்.
இந்த திட்டத்தின் மூலம் ரூபாய் 94 ஆயிரம் கோடி அளவிற்கு நேரடி முதலீடு கிடைக்கும். 1,95,000 பேருக்கு நேரடியாகவும், 7,80,000 பேருக்கு மறைமுகமாகவும் வேலைவாய்ப்பு கிடைக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861127
பிரதமர் அலுவலகம்
ஐக்கிய நாடுகள் சபையின் தலைவர் சாபா கொரோஷிக்கு பிரதமர் வரவேற்பு
இந்தியா வந்துள்ள ஐ.நா.சபையின் 77-வது தலைவர் திரு.எச்.இ. சாபா கொரோஷியை பிரதமர் திரு.நரேந்திர மோடி வரவேற்றுள்ளார்.
இது குறித்து அவர் வெளியிட்டுள்ள ட்விட்டர் பதிவில் தெரிவித்திருப்பதாவது:
“முதல் முறையாக இந்தியாவிற்கு வந்துள்ள ஐ.நா. சபையின் 77-வது தலைவர் திரு.எச்.இ. சாபா கொரோஷியை இன்று மகிழ்ச்சியுடன் வரவேற்கிறேன். ஐநா உட்பட பலதரப்புவாதத்திற்கான இந்தியாவின் உறுதிப்பாட்டை மீண்டும் உறுதிப்படுத்தியது. நாங்கள் இருவரும் சர்வதேச அளவிலான நீர்வள ஆதாரங்களைப் பாதுகாப்பது குறித்து ஆலோசித்தோம். அதே போல் ஜி.20 இந்தியாவின் தலைமைத்துவத்திற்கு ஆதரவளிக்கும் ஐ.நா தலைவரை வரவேற்கிறேன்.”.
பிரதமர் அலுவலகம்
நாட்டு மக்களுக்குப் பிரதமரின் புத்தாண்டு வாழ்த்துகள்
நாட்டு மக்களுக்குப் பிரதமர் திரு நரேந்திர மோடி புத்தாண்டு வாழ்த்துகள் தெரிவித்துள்ளார்.
“சிறப்பான 2020-ஐ பெற்றிடுவீர்! இந்த ஆண்டு மகிழ்ச்சியும், வளமும் நிறைந்ததாக இருக்கட்டும். அனைவரும் ஆரோக்கியத்துடன் வாழ்ந்து, அனைவரின் விருப்பங்களும் நிறைவேறட்டும்.
आप सभी को साल 2020 की हार्दिक शुभकामनाएं। ”, என்று பிரதமர் கூறியுள்ளார்.
|
|
@narendramodi
சிறப்பான 2020-ஐ பெற்றிடுவீர்! இந்த ஆண்டு மகிழ்ச்சியும், வளமும் நிறைந்ததாக இருக்கட்டும். அனைவரும் ஆரோக்கியத்துடன் வாழ்ந்து, அனைவரின் விருப்பங்களும் நிறைவேறட்டும்.
आप सभी को साल 2020 की हार्दिक शुभकामनाएं।
சிறப்பு சேவைகள் மற்றும் கட்டுரைகள்
சென்னையில் உள்ள நெசவாளர்கள் சேவை மையத்தை மத்திய ஜவுளி மற்றும் ரயில்வே இணை அமைச்சர் பார்வையிட்டார்
இந்திய அரசின் ஜவுளி அமைச்சகத்தின் கீழ் இயங்கும் வளர்ச்சி ஆணையரகத்தின்  ஒரு அங்கமான சென்னையிலுள்ள நெசவாளர்கள் சேவை மையத்தை 02.04.2022 அன்று மத்திய ஜவுளி மற்றும் ரயில்வே இணை அமைச்சர் திருமதி தர்ஷனா விக்ரம் ஜர்தோஷ் பார்வையிட்டார்.
நெசவாளர் சேவை மையத்தின் வடிவமைப்புப் பிரிவு, நெசவுப் பிரிவு மற்றும் சாயமிடுதல் & அச்சிடுதல் பிரிவு போன்ற பல்வேறு பிரிவுகளின் செயல்பாடுகளை அவர் பார்வையிட்டார். மேலும், பல்வேறு குழுக்கள் மற்றும் சமரத் திட்டத்தின் கிழ் நடத்தப்பட்ட திறன் மேம்பாடு பயிற்சித் திட்டங்களின் மூலம் பயிற்சி பெற்றவர்களால் உருவாக்கப்பட்ட கைத்தறி தயாரிப்புகளையும் அவர் ஆய்வு செய்தார். நெசவாளர் சேவை மையங்களால் உருவாக்கப்பட்ட மாதிரிகளையும் அவர் பார்வையிட்டார்.
ஹத்கர்கா சம்வர்தன் சஹாயதா, திறன் மேம்படுத்தல் பயிற்சி திட்டங்கள், பணிமனை, லைட்டிங் பிரிவுகள், நூல் வழங்கும் திட்டம், முத்ரா திட்டம் போன்றவற்றின் நெசவாளர் பயனாளிகளுடன் திருமதி தர்ஷனா விக்ரம் ஜர்தோஷ் உரையாடினார்.
மண்டல இயக்குநர்  திரு முத்துசாமி மற்றும் சென்னை, சேலம் மற்றும் காஞ்சிபுரம் நெசவாளர் சேவை மையங்களின் அலுவலர்கள் உடனிருந்தனர்.
சென்னையில் உள்ள நெசவாளர்கள் சேவை மையத்தின் குறுகிய காலப் பயிற்சியாளர்களுடன் அவர்களின் பயிற்சி மற்றும் அதன் முக்கியத்துவம் குறித்தும் அமைச்சர் உரையாடியுள்ளார்.
அறிவியல் மற்றும் தொழில்நுட்பத்துறை
தன்னார்வ அமைப்புகள் & சமூகத்தினரிடம் அறிவியல் & தொழில்நுட்பத்தை வலுப்படுத்த அறிவியல்-சமூகம்-சேது என்ற தொடர் இணைய கருத்தரங்கு முயற்சி தொடங்கப்பட்டுள்ளது.
அறிவியல் மற்றும் தொழில்நுட்பத்துறை, சம அதிகாரத்துக்கான அறிவியல் மற்றும் வளர்ச்சி  பிரிவு ஆகியவற்றின் சார்பில் ஆத்மநிர்பார்பாரத்)-துக்கான அறிவியல்-சமூகம்-சேது- வில் நமது சமூகத்தின் வெவ்வேறு பிரிவினருக்கு ஏற்ற அறிவை உருவாக்க வேண்டிய தேவை இருப்பதாக அறிவியல்& தொழில்நுட்பத்துறையின் செயலாளர் பேராசிரியர் அசுதோஷ் சர்மா கோடிட்டுக்காட்டினார்.
“நாம் எல்லோரும் என்ன மாதிரியான அறிவை உற்பத்தி செய்கின்றோம், அந்த அறிவின் இணக்கம், அறிவு உற்பத்தி செய்படுவது எங்கே மற்றும் அறிவு எங்கிருந்து எப்படி எடுக்கப்படுகிறது, இந்த அறிவு நுகரப்படும் வகையில் மேற்கொள்ளப்பட வேண்டிய முயற்சிகள், இந்த வழியில் அதில் எது சமூகத்தை அடைந்து அதிகாரம் பெறும் என்பதில் நாம் தெளிவான ஒரு நிலையைக் கொண்டிருக்க வேண்டும்,” என வியாழக்கிழமையன்று இந்த தொடர் இணைய கருத்தரங்கின் தொடங்கி வைத்தபோது பேராசிரியர் சர்மா பேசினார்.
உள்ளூர் அணுகுமுறைக்கான குரல் வழியே சமூக கட்டமைப்பை வலுப்படுத்துதல் மற்றும் அணுக முடியாதவர்களை அணுகுதல் என்ற வெப் கிளினிக்-கின் கீழ் இந்த விவாதம் நடைபெற்றது மற்றும் தொழில்நுட்ப தூண்களால் இயங்கும் ஆத்மநிர்பார் பாரத், இந்திய அறிவியல் தொழில்நுட்பம் & புதுமைக்கான இணையதளத்தின் முதன்மை அறிவியல் ஆலோசகர் அலுவலகம், டபிள்யூடபிள்யூஎஃப்-இந்தியா, அக்னி, எஃஐசிசிஐ மற்றும் எச்இஎஸ்சிஓ , ஆகியவற்றின் உதவியுடன் அறிவியல் மற்றும் தொழில்நுட்பத்துறையால் இந்த நிகழ்வு ஒருங்கிணைக்கப்பட்டது. விவசாயம் அது சார்ந்த துறைகள், எம்எஸ்எம்இ & பொருளாதாரத்துறை, சமூக கட்டமைப்பு மற்றும் பல்வேறு துறைகளின் ஒத்துழைப்பு என நான்கு பரந்த துறைகளில் அவர்கள் ஆய்வு செய்ய உள்ளனர்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665470
உள்நாட்டு விமானப் போக்குவரத்து அமைச்சகம்
சாதனை அளவிலான பறக்கும் நேரத்தை இந்திரா காந்தி தேசிய விமானப் பயிற்சிப்பள்ளி எட்டியுள்ளது
இந்தியாவின் மிகப் பெரிய விமானப் பயிற்சிப் பள்ளியான இந்திரா காந்தி ராஷ்டிரிய உதான் அகாடமி, 19,000 பறக்கும் மணிநேர இலக்கை 2021-22-ல் நிறைவு செய்துள்ளது. 2021-22 நிதியாண்டில் மொத்தம் 19,110 பறக்கும் நேரத்தை அது நிறைவு செய்துள்ளது.
1986-ல் பயிற்சிப் பள்ளி நிறுவப்பட்டதிலிருந்து பறந்த நேரங்களில் இது மிக அதிகமாகும். இதற்கு முன்னர் 2013-14-ல் 18,776 பறக்கும் மணிநேரங்கள் நிறைவு செய்யப்பட்டன. ஆனால் 24 விமானங்களைக் கொண்டு அது எட்டப்பட்டது. தற்போதைய சாதனை 18 விமானங்களை கொண்டு செய்யப்பட்டுள்ளது.
2021-22 இல் இப்பள்ளியின் ஒரு விமானத்திற்கான பயன்பாட்டு நேரம் ஆண்டுக்கு 1062 மணிநேரம் ஆகும். பயிற்சி நிறுவனத்தின் வரலாற்றில் ஆண்டுக்கு ஒரு விமானம் 1000 மணிநேரம் என்ற மேஜிக் எண்ணிக்கையை கடந்தது இதுவே முதல் முறை. இதற்கு முன் 2013-14-ல் ஒரு விமானம் ஆண்டுக்கு 782 மணிநேரம் பயணித்ததே அதிகபட்சமாக இருந்தது.
2020-21-ம் ஆண்டில், 13,282 மணிநேரப் பறக்கும் நேரத்தை இந்திரா காந்தி தேசிய விமானப் பயிற்சி நிறைவு செய்ததோடு மற்றும் 62 வணிக விமானி உரிமம் வைத்திருப்பவர்களை உருவாக்கியது. கொவிட்-19 காரணமாக ஏற்பட்ட கடுமையான இடையூறுகளுக்கு இடையிலும் இந்த எண்ணிக்கை எட்டப்பட்டது.
கொவிட்டுக்கு முந்தைய ஆண்டான 2019-20-ல் 14,830 மணி நேரங்களை இப்பள்ளி நிறைவுசெய்து 67 விமான உரிமம் வைத்திருப்பவர்களை உருவாக்கியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812207
குடியரசுத் தலைவர் செயலகம்
குடியரசு தலைவருக்கு இன்று ராணுவ மருத்துவமனையில் கண்புரை அறுவைச் சிகிச்சை நடைபெற்றது
குடியரசு தலைவர் திருமதி திரௌபதி முர்முவுக்கு புதுதில்லி ராணுவ மருத்துவமனையில் இன்று வலது கண்ணில் கண்புரை அறுவைச் சிகிச்சை நடைபெற்றது. அறுவைச் சிகிச்சை வெற்றிகரமாக நடைபெற்று, அவர் மருத்துவமனையிலிருந்து திரும்பினார்.
ராணுவ மருத்துவமனையில், குடியரசு தலைவரின் இடது கண்ணில் கடந்த மாதம் 16-ந்தேதி வெற்றிகரமாக அறுவைச் சிகிச்சை நடைபெற்றது.
நுகர்வோர் நலன், உணவு மற்றும் பொது விநியோகம் அமைச்சகம்
2019-20 சர்க்கரை பருவத்தில் உபரியாகும் சர்க்கரையை வெளியேற்ற வகைசெய்யும் சர்க்கரை ஏற்றுமதி கொள்கைக்கு மத்திய அமைச்சரவை அனுமதி நடப்பு நிதியாண்டில் சுமார் 60 லட்சம் டன் சர்க்கரை ஏற்றுமதிக்கு வாய்ப்பு
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், 2019-20 சர்க்கரை பருவத்தில் ஒரு மெட்ரிக் டன்னிற்கு ரூ.10,448 என்ற அளவில் சர்க்கரை ஆலைகளுக்கு ஒட்டுமொத்த ஏற்றுமதி மானியம் வழங்க ஒப்புதல் அளிக்கப்பட்டது. இதற்காக ரூ.6,268 கோடி செலவாகும் என மதிப்பிடப்பட்டுள்ளது.
இந்த ஒட்டுமொத்த ஏற்றுமதி மானியம், சர்க்கரையைக் கையாளுதல், மேம்படுத்துதல் மற்றும் இதரப் பணிகளுக்கான செலவுகளை ஈடுகட்ட உதவும். அத்துடன், சர்வதேச மற்றும் உள்நாட்டுப் போக்குவரத்து, 2019-20 சர்க்கரைப் பருவத்தில் சர்க்கரை ஆலைகளுக்கு ஒதுக்கீடு செய்யப்பட்ட அதிகபட்ச அனுமதிக்கப்பட்ட சர்க்கரை அளவான 60 லட்சம் மெட்ரிக் டன் அளவிற்கு ஏற்றுமதி செய்வதற்கான போக்குவரத்து செலவினத்தை ஈடுகட்டவும் இந்த மானியத் தொகை உதவிகரமாக இருக்கும்.
சர்க்கரை ஆலைகள் விவசாயிகளுக்கு வழங்க வேண்டிய கரும்பு நிலுவைத் தொகையை பட்டுவாடா செய்ய ஏதுவாக, மானியத்தொகை விவசாயிகளின் வங்கிக் கணக்கில் நேரடியாக செலுத்தப்படுவதுடன், எஞ்சிய தொகை ஆலைகளின் கணக்கில் செலுத்தப்படும்.
அரசு பல்வேறு நடவடிக்கைகளை மேற்கொண்ட போதிலும், 2017-18 மற்றும் 2018-19 சர்க்கரைப் பருவத்தில், சர்க்கரை உபரியாக உற்பத்தி செய்யப்பட்டதோடு, விரைவில் தொடங்கவுள்ள 2019-20 சர்க்கரைப் பருவத்திலும் தொடக்க நிலை உற்பத்தியாக 142 லட்சம் மெட்ரிக் டன்னும், பருவ இறுதியில் 162 லட்சம் மெட்ரிக் டன் கையிருப்பும் ஏற்படும் என எதிர்பார்க்கப்படுகிறது.
கூடுதல் விவரங்களுக்கு www.pib.nic.in. என்ற இணையதளத்தைக் காணவும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் தற்போது சிகிச்சை பெறுவோரின் எண்ணிக்கை 29,181  ஆக குறைந்துள்ளது
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 180.97 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.07% ஆக உள்ளனர்.
இதை தொடர்ந்து இந்தியாவில் குணமடைவோர் விகிதம் 98.73 சதவீதமாக உள்ளது. கடந்த 24 மணி நேரத்தில் 3,997 நோயாளிகள் குணமடைந்ததையடுத்து மொத்தம் குணமடைந்தோர் எண்ணிக்கை  4,24,58,543 ஆக உள்ளது.
குறிப்பிடத்தக்க முன்னேற்றமாக இந்தியாவில் கடந்த 24 மணி நேரத்தில் 2,528 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 6,33,867 கொவிட் பரிசோதனைகள் செய்யப்பட்டன. இதுவரை சுமார் 78.18 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.40 சதவீதமாக உள்ளது. தினசரித் தொற்று விகிதம் 0.40 சதவீதமாக பதிவாகியுள்ளது.
நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 180.97 கோடியைக்  கடந்தது. 2,12,97,331 அமர்வுகள் மூலம் இந்த சாதனை படைக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807088
பிரதமர் அலுவலகம்
தேசிய பஞ்சாயத்து ராஜ் தினத்தை முன்னிட்டு மக்களுக்கு பிரதமர் வாழ்த்து தெரிவித்துள்ளார்
தேசிய பஞ்சாயத்து ராஜ் தினத்தை முன்னிட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். பஞ்சாயத்து அமைப்புகள் இந்திய ஜனநாயகத்தின் தூண்கள் என்று அவர் கூறினார்.
பிரதமர் விடுத்துள்ள டுவிட்டர் செய்தியில்;
உங்கள் அனைவருக்கும் தேசிய பஞ்சாயத்து ராஜ் தின வாழ்த்துக்கள். பஞ்சாயத்து அமைப்புகள் இந்திய ஜனநாயகத்தின் தூண்களாகும். அதன் பலத்தில் புதிய இந்தியாவின் செழுமை உள்ளது. தன்னம்பிக்கை மிக்க இந்தியாவை உருவாக்குவதில் நமது பஞ்சாயத்து அமைப்புகளை மேலும் வலுப்படுத்த உறுதிமொழி எடுப்போம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819460
பிரதமர் அலுவலகம்
பிரதமர் நாட்டு மக்களிடம் உரை
பிரதமர் திரு நரேந்திர மோடி, நாட்டு மக்களிடையே இன்று உரையாற்றினார்.
“ஒவ்வொரு நாட்டின் வளர்ச்சிப் பயணத்திலும் மிகுந்த, கவுரவம் மற்றும் வருங்காலத் தலைமுறையினரிடையே வரலாற்று விளைவுகளை ஏற்படுத்தக் கூடிய தருணங்கள் ஏற்படும். செயற்கைக் கோள் எதிர்ப்பு  ஏவுகனையை , இந்தியா, வெற்றிகரமாக பரிசோதித்துள்ளது. மிஷன் சக்தி வெற்றிகரமாக நடந்தேறியதற்காக சம்பந்தப்பட்ட அனைவருக்கும் எனது பாராட்டுக்கள்.
மிகவும் சிக்கலான மிஷன் சக்தி, மிக அதிவேகத்துடன், குறிப்பிடத்தக்க நுட்பத்துடன் பரிசோதிக்கப்பட்டுள்ளது. இந்தியாவில் உள்ள தலைசிறந்த விஞ்ஞானிகளின் திறமை மற்றும் நமது விண்வெளித் திட்டங்களின் வெற்றியை இது பிரதிபலிக்கிறது.
இரண்டு காரணங்களின் அடிப்படையில் இந்த மிஷன் சக்தி சிறப்பு வாய்ந்தது:
- இது போன்ற சிறப்பு வாய்ந்த & நவீன திறமையைப் பெற்ற 4-வது நாடாக இந்தியா உருவெடுத்துள்ளது.
- ஒட்டுமொத்த முயற்சியும் உள்நாட்டைச் சார்ந்தது.
விண்வெளித்துறையில் வலிமை வாய்ந்த நாடாக இந்தியா உருவெடுத்துள்ளது! இது இந்தியாவை வலிமைப்படுத்துவதுடன், பாதுகாப்பு மிகுந்த நாடாக மாற்ற அமைதி மற்றும் நல்லிணக்கத்தை மேம்படுத்தவும் உதவும்”, என்று பிரதமர் தெரிவித்துள்ளார்.
(Visitor Counter : 130
சமூக நிதி மற்றும் அதிகாரமளித்தல் அமைச்சகம்
உடல் குறைபாடு மறுசீரமைப்பு மாவட்ட மையங்களுக்கான தேசிய மாநாடு: தில்லியில் நாளை நடைபெறுகிறது. உடல் குறைபாடு உடையவர்களுக்கான மறுசீரமைப்பு துறை ஏற்பாடு
மத்திய சமூக நீதி மற்றும் அதிகாரமளிப்புத் துறையைச் சார்ந்த உடல் குறைபாடு உடையவர்களுக்கான மறுசீரமைப்பு துறை சார்பில் உடல் குறைபாடு மறுசீரமைப்பு மாவட்ட மையங்களுக்கான தேசிய மாநாடு தில்லியில் டாக்டர் அம்பேத்கர் சர்வதேச மையத்தில் நாளை  நடைபெற உள்ளது. மத்திய சமூக நீதி மற்றும் அதிகாரமளிப்புத் துறை அமைச்சர் திரு. தாவர்சந்த் கெலாட், இம்மாநாட்டில் முதன்மை விருந்தினராக கலந்து கொண்டு உரையாற்றுகிறார்.
இந்த ஒரு நாள் மாநாட்டில் 263 மாவட்டங்களில் செயல்பட்டு வரும் உடல் குறைபாடு உடையவர்களுக்கான மாவட்ட மறுசீரமைப்பு மையங்களைச் சேர்ந்த மாவட்ட நீதிபதிகள், சமூக நலத்துறை முதன்மைச் செயலர்கள், தன்னார்வ தொண்டு நிறுவனத்தினர், மாவட்ட சமூக நலத்துறை அலுவலர்கள், பிரபல மருத்துவர்கள் உள்ளிட்டோர் பங்கேற்க உள்ளனர். உடல் குறைபாடு உடையவர்களுக்கான மாவட்ட மறுசீரமைப்பு மையங்களின் செயல்பாடுகளையும், திட்டங்களையும் முன்னெடுத்துச் செல்லும் நோக்கத்துடன் இந்த மாநாடு நடத்தப்படுகிறது.
உடல் குறைபாடு உடையவர்களுக்கான அடிப்படை கட்டமைப்பு வசதிகளை மேம்படுத்துவது, அது பற்றிய விழிப்புணர்வை ஏற்படுத்துவது உள்ளிட்ட பல்வேறு சேவைகளை செய்து வரும் உடல் குறைபாடு மறுசீரமைப்பு மையம், உடல் குறைபாடு குறித்த மறுசீரமைப்பு வல்லுநர்களுக்கும் பயிற்சி அளித்து வருகிறது.
(Visitor Counter : 120
பெட்ரோலியம் மற்றம் இயற்கை எரிவாயு அமைச்சகம்
எரிபொருள் சேமிப்பு குறித்த பிசிஆர்ஏ-யின் சாக்ஷம் 2020 மகா பிரச்சார இயக்கம் தொடங்கப்பட்டது
பெட்ரோல் மற்றும் இயற்கை எரிவாயு அமைச்சகத்தின் ஆதரவிலான பெட்ரோலிய சேமிப்பு, ஆராய்ச்சி சங்கத்தின் மூலம் ஆண்டுதோறும் நடைபெறும் ஒருமாதகால சாக்ஷம் என்ற எரிபொருள் சேமிப்பு குறித்த மகா பிரச்சார இயக்கத்தைப் பெட்ரோலிய அமைச்சகத்தின் செயலாளர் டாக்டர் எம் எம் குட்டி இன்று புதுதில்லியில் தொடங்கி வைத்தார்.
பெட்ரோலியப் பொருட்கள் நமது நாட்டுக்கு மிகவும் முக்கியம் என்பதைத் தமது உரையில் வலியுறுத்திய அவர், எரிபொருள் சேமிப்புக்கான செயல்பாடுகளின் அவசியம் பற்றியும் எடுத்துரைத்தார். பொதுமக்களையும் பல்வேறு செயல்களில் ஈடுபடுத்தும் சாக்ஷம் போன்ற நிகழ்ச்சிகளின் முக்கியத்துவம் பற்றியும் அவர் கூறினார். வளர்ச்சியும், வாழ்க்கைத் தர உயர்வும், இந்தியாவில் எரிபொருள் தேவையை அதிகரித்துள்ளது என்றும் இதனால் 2020 மத்தியில், உலக எரிபொருள் தேவைக்கான வளர்ச்சியில், 25 சதவீதம் இந்தியாவுடையதாக இருக்கும் என்றும் அவர் தெரிவித்தார். இந்தியாவின் தற்போதைய கச்சா எண்ணெய் தேவையில் 83 சதவீதம் இறக்குமதி மூலம் சரி செய்யப்படுகிறது என்று அவர் குறிப்பிட்டார்.
எதிர்கால தேவைகளை ஈடுசெய்ய இயற்கை வளங்கள் பாதுகாப்புப் பற்றி வலுவான செய்தியை வழங்குவது சாக்ஷம் இயக்கத்தின் நோக்கம் என்றும் அவர் தெரிவித்தார்.
------
((Visitor Counter : 196
பிரதமர் அலுவலகம்
விடுதலைப்போராட்ட வீரர் மங்கள் பாண்டேயின் பிறந்தநாளில் அவரைப் பிரதமர் நினைவுகூர்ந்தார்
விடுதலைப்போராட்ட வீரர் மங்கள் பாண்டேயின் பிறந்தநாளில் அவருக்குப் பிரதமர் திரு நரேந்திர மோடி புகழாரம் சூட்டியுள்ளார்.
பிரதமர் ட்விட்டரில் கூறியிருப்பதாவது;
“மாமனிதர் மங்கள் பாண்டே துணிச்சலும், உறுதியும் ஒருங்கிணைந்தவர். நமது வரலாற்றின் மிகமுக்கியமான காலகட்டத்தில் தேசபக்த தீப்பொறியை உருவாக்கியவர்; எண்ணற்ற மக்களுக்கு ஊக்கமளித்தவர். அவரது பிறந்தநாளில் அவரை நினைவுகூர்வோம். இந்த ஆண்டு தொடக்கத்தில் மீரட்டில் உள்ள அவரது உருவச்சிலைக்கு மரியாதை செலுத்தினேன்.”